Zvezde in spolnost | Devica

Kako zvezde vplivajo na spolnost Device? Stara modrost pravi, da je v zvezdah vse zapisano in položaj zvezd ob rojstvu veliko pove o vsaki osebi ter tako tudi o njenem spolnem življenju.

V zvezde so radi gledali že v pradavnini in tudi skozi celotno zgodovino človeštva so vsi veliki vladarji ob sebi imeli svetovalce, ki so jim razlagali položaje planetov ter zvezd, na podlagi katerih so nato sprejemali odločitve. Dandanes je astrologija izredno resna in splošno priznana znanost, dvomov, da zvezde do določene mere krojijo življenje vsakega posameznika, pa že dolgo ni več.

Čeprav si vsak človek seveda še vedno sam kroji svojo usodo, prepričanja in življenjska načela, bomo malo za šalo malo zares pogledali osnovne značilnosti spolnih navad, želja in potreb vseh dvanajstih znamenj Zodiaka.

Kako zvezde vplivajo na spolnost Device?

ŽENSKE

Devicam se zdi seks veliko preveč precenjen in najbolj od vsega si želijo, da bi ga ljudje nehali poveličevati, zato imajo rade moške, ki potrpijo vse do takrat, ko spolni odnosi postanejo neizbežni. Uživajo v blagih sadomazohističnih igricah, v zadovoljevanju svojega parterja pa so prave umetnice. Idealni partnerji: dvojčki, raki, kozorogi in vodnarji.

MOŠKI

Devičniki so preveč sramežljivi, da bi sami dali pobudo za seks, ampak ko premagajo to oviro, jih nič več ne more ustaviti. Obožujejo pogovore o željah in fantazijah, saj jih neskončno vzburjajo in čeprav od njih ne gre pričakovati prave moške odločnosti, znajo to nadoknaditi z odprtostjo za različne eksperimente. Njihova najbolj erogena cona je zadnjična odprtina, zato zelo uživajo, če se partnerka igra z njo.